ג'יימי אנדרסון

ג'יימי אנדרסון (באנגלית: Jamie Anderson; נולדה ב-13 בספטמבר 1990) היא גולשת שלג אמריקאית, פעמיים ברציפות האלופה האולימפית בסלופסטייל (סוצ'י 2014 ופיונגצ'אנג 2018), זוכת מדליית כסף אולימפית בביג אייר (פיונגצ'אנג 2018) ובעלת שמונה מדליות זהב ממשחקי האקסטרים חורף.

ביוגרפיה
אנדרסון נולדה בסאות' לייק טאו שבקליפורניה, החמישית מבין שמונה ילדים. בגיל עשר החלה להתחרות בגלישת שלג. ב-2006 הייתה המתחרה הצעירה ביותר לזכות במדליה במשחקי האקסטרים חורף, כשסיימה שלישית בתחרות הסלופסטייל. מאז זכתה סך הכל ב-15 מדליות, מהן שבע זהב, חמש כסף ושלוש ארד.

באולימפיאדת סוצ'י (2014) זכתה במדליית זהב בתחרות הסלופטייל, היא הגנה על תוארה באולימפיאדת פיונגצ'אנג (2018). לכך הוסיפה גם זכייה במדליית כסף בפיונגצ'אנג בתחרות הביג אייר. באולימפיאדת בייג'ינג (2022) סיימה במקום התשיעי בגמר תחרות הסלופסטייל.

לאורך השנים עברה מספר פציעות, ב-2009 התרסקה במהלך אימון, היא סבלה מקרע בטחול ואיבדה שני שלישים ממנו. ב-2015 סבלה משבר בעצם הבריח, ב-2016 משבר בצלעות וב-2017 משבר במרפק.

לאחר אולימפיאדת פיונגצ'אנג השתתפה בתוכנית "רוקדים עם כוכבים".

קישורים חיצוניים

 

 ג'יימי אנדרסון באתר התאחדות גלישת השלג האמריקאית
 ג'יימי אנדרסון באתר משחקי האקסטרים
 ג'יימי אנדרסון באתר נבחרת ארצות הברית
 ג'יימי אנדרסון באתר אולימפיאדת פיונגצ'אנג

הערות שוליים

אלופות אולימפיות מארצות הברית
זוכי פרס ESPY: הספורטאית האולימפית האמריקאית של השנה
גולשות שלג אמריקאיות
מתחרי רוקדים עם כוכבים (ארצות הברית)
גולשות שלג באולימפיאדת פיונגצ'אנג (2018)
משתתפות אולימפיאדת סוצ'י (2014)
זוכות מדליית כסף אולימפית מארצות הברית
אלופות אולימפיות: גלישת שלג
זוכות מדליית כסף אולימפית: גלישת שלג
אמריקאיות שנולדו ב-1990
אמריקאים שנולדו ב-1990
משתתפי אולימפיאדת בייג'ינג (2022)